Čěska šćežka

Čěska šćežka (tež Stary Praski puć;  Česká stezka,  Böhmischer Steig) je pomjenowanje wikowanskich pućow, kotrež wot 11. lětstotka Mišnjansku marku, Hornju Łužicu a Čěsku mjez sobu zwjazowachu. Puće wjedu přez horinske rjećazy Bohotskeje, Rudnych horin a Łužiskich horin. Z lěta 1118 pochadźa prěnja indirektna pokazka na tajki zwisk, jako so we wopismje cłownistwo blisko dźensnišeje Šwikawy naspomni. W lěće 1143 naspomni so tak mjenowana semita bohemica tež bjezposrědnje, kotraž ze Starohroda (Altenburg) přez Waldenburg a Sapawu (Zschopau) do Čěskeje wjedźeše.

Łužiska wotbóčka Čěskeje šćežki wjedźeše wot Budyšina po boku Sprjewineho doła do Šluknova a dale do Čěskeje Lipy.

 Literatura 
 Andreas Gerth: Der Böhmische Steig, Auf den Spuren eines alten Handelsweges von Bautzen nach Prag; eine Wanderung der besonderen Art. Oberlausitzer Verlag Frank Nürnberger, Spitzkunnersdorf 2008.

Kategorija:Wobchad w Sakskej
Kategorija:Hornja Łužica
Kategorija:Srjedźowěk